Laiwa sai (16.7.2015) ya shani kaw na Mogawng mare hta hka kaba nna, Nawku Jawng, N’ta ni hta hka lim ma ai hte mare masha ni jamjau hkrum nga ma ai lam chye lu ai. (20.7.21) ya shani gaw KBC Ningtau Amu Madu Rev. Dr. Hkangda Awng Nan, Laili laka Hpa-awn Rev. Qadnang Dau Gyung hte Rung magam gun ni nkau mi gaw hka hpyen hkrum hkra nga ai Mogawng mare de karum ningtum sa jaw ma ai lam hte hpung masha ni hpe kawan ai lam galaw ma ai. Dai sha nnga Myitkyina Karuna Rung kaw na magam gun ni mung malu masha hte tsi mawn sa du karum ai lam; kaga myitsu salang sut du ni mung karum nga ma ai lam chye lu ai. ၿမိဳ႕ဦး lawk, ေနာင္ကိုင္ေတာ္ lawk, ရြာသစ္ lawk, ၾကာအင္း lawk, မေဟာင္ lawk, ေစ်းကုန္း lawk ni hta gaw hka grau lim ai lam; ya dai ni du hkra hka gaw grau grau kaba jat wa ai lam chye lu ai. Mogawng Hkalup Hpung htinggaw 450 re kaw na 230 gaw hka hpyen hkrum jamjau nga ai lam Sara Sai Kyaw Hkan shiga jaw la ai kaw na chye lu ai.
MOGAWNG MARE HTA HKA LIM NGA0
Share.
kac_Latn kac_Latn eng_Latn